दो भागों में बनाई जाने वाली एड फिल्ममेकर वी ए श्रीकुमार मेनन निर्देशित इस में भीम का लीड रोल मोहनलाल करेंगे। ख़बर आई थी कि अमिताभ बच्चन भीष्म का रोल करने वाले हैं लेकिन अमिताभ बच्चन की तरफ से इस बात से इनकार किया गया। पिछले दिनों बताया गया था कि फिल्म के निर्माता बी आर शेट्टी को पीएम ने एक लेटर लिखा है, जिसमें कहा गया है कि वो इस फिल्म का इंतज़ार कर रहे हैं और ये फिल्म बनना देश के लिए गर्व की बात होगी। गौरतलब है कि आमिर खान ने भी अगले दस साल में कई भागों में महाभारत बनाने का प्लान बनाया है लेकिन वो महाभारत के सभी कालखण्डों को मिला कर अलग अलग तरीके से महाभारत की कहानी कहेंगे जबकि मोहनलाल की महाभारत ‘रंदमुज्ह्म’ किताब पर आधारित होगी जो भीम की दृष्टि से महाभारत की कहानी कहेगी l